Kaisa Roose

Kaisa Roose (sündinud 15. aprillil 1969 Tallinnas) on eesti dirigent. Kaisa Roose on õppinud Tallinna Muusikakeskkoolis klaverit . 1987. aastast õppis ta Tallinna Konservatooriumis koorijuhtimist ja sai magistrikraadi 1992. aastal. Järgmisel aastal võeti Kaisa Roose vastu Taani Kuningliku Muusikaakadeemiasse Kopenhaagenis, kus ta õppis orkestridirigeerimist Michel Tabachniku dirigeerimisklassis. Ta lõpetas õpingud solistiklassis ja omandas kraadi 1997. aastal andis oma debüütkontserdi Taani Odense Sümfooniaorkestriga. Samal aastal pälvis Kaisa Roose lootustandvate noorte dirigentide eest Grethe Kolbe stipendiumi. Kopenhaageni Kuninglik Taani Teater kaasas Kaisa Roose'i 28-aastaselt, et ta esitaks Kim Helwegi kirjutatud kaasaegset balletti "Amor ja psüühika" ("Amor og Psyke"). Tema edu selles oli pöördepunkt tema karjääris, mis viis kolmeaastase lepinguni dirigendina teatris. Kaisa Roose on juhatanud kõiki Taani regionaalorkestreid ning orkestreid Rootsis, Soomes, Itaalias ja Costa Ricas. Alates 2000. aastast töötas ta kolm hooaega Rootsis Malmö ooperi- ja muusikateatris. Esimesel sealsel hooajal esietendus ta kaasaegne Rootsi ooper "Portree", mille autorid on Catharina Backman ja Maria Sundqvist, ning juhatas muusikale "Kaspar Hauser" ja "Miss Saigon". Huvi nüüdismuusika vastu on toonud Kaisa Roose tiheda koostööni erinevate uue muusika ansamblitega nagu The Esbjerg Ensemble, The Figura ja The Ensemble 2000. Jaanuaris 2004 juhatas pr Roose maailma esiettekandes ja salvestas koos The Esbjerg Ensemble Per Nørgårdiga " Gennem torne" ja Harfikontsert (solist Tina Rehling ). 2004. aasta kevadel debüteeris Kaisa Roose Balti riikides. Ta juhatas Edvard Griegi Peer Gynti süiti nr. 1, Antonín Dvořák tšellokontserti ja Beethoveni seitsmendat sümfooniat koos Eesti Riikliku Sümfooniaorkestriga ning Edward Elgari viiulikontserti ja Gabriel Fauré Reekviemi Leedu Riikliku Sümfooniaorkestriga. 2014. aastal debüteeris Kaisa Roose Brüsseli Filharmoonia Orkestriga Pariisi Filharmoonia kontserdisaalis, esitades Karlheinz Stockhauseni "Carré". Tänu koostööle Kaisa Roosega on jõudnud Eestisse kontserte selliste rahvusvaheliste solistidega nagu kitarrist Jakob Bangsø Taanist , viiuldaja Ana María Valderrama Hispaaniast, oboist Eva Kruse Steinaa Taanist tšellist Franz Ortner Austriast. 2006 – Per Nørgård: Works for Harp and Ensemble 2007 – Hans-Henrik Nordstrøm: Finnegan's / Nuagess d'automne / Drommespor II / In the Woods 2007 Århus Sinfonietta 2020 – Corigliano, Caravassilis, Siegel: Guitar Concertos – Jakob Bangso Tema abikaasa on animaator Ando Roose. | Estonian Music Information Center Kaisa Roose Postimees 31.03.2004 Kaisa Roose debüteerib ERSO ees Klassikaraadio - Kontserdisaalis: Diplomaatilised noodid Taanist | Eesti Kontsert - Esbjerg Ensemble, dirigent Kaisa Roose Karlheinz Stockhausen’s Carré to be performed in Paris Jakob Bangsø esineb Pärnus ja Tallinnas - Dirigent Kaisa Roose Pärnu Linnaorkestri ees soleerib viiulivirtuoos Ana María Valderrama Sirp 25.03.2019 Kaisa Roose tutvustab Taani talenti, Pärnu Postimees 4,2,2015 Linnaorkester kutsus dirigeerima Kaisa Roose Pärnu Postimees 6.2.2013 Mustoneni festivali varjus, Sirp 12.02.2013 | Kaisa Roose Credits @ AMG PEREPILT. Maailmakodanikud